Pokánie (film)

Pokánie (angl. Atonement) je filmová adaptácia z roku 2007 na rovnomenný román Iana McEwana, režírovaný Joeym Wrightom a založený na scenári Christophera Hamptona. Film vyprodukovala spoločnosť Working Title Films a natáčaný bol v lete 2006 vo Veľkej Británii a Francúzsku. Hlavné úlohy si zahrali herci ako James McAvoy a Keira Knightleyová. Celosvetovo film prináša Universal Studios, v slovenských kinách ho možno vidieť od 31. januára 2008.

22. januára 2008 bol film nominovaný na sedem Oscarov na 80. udeľovaní Cien Akadémie, vrátane cien za najlepší film, najlepší adaptovaný scenár a najlepšiu herečku vo vedľajšej úlohe.Nominácie na Oscara za film Pokánie Ceny Akadémie, 23. 1. 2008. Pridané: 26. 2. 2008., avšak vyhral iba jednu cenu a to za najlepšiu filmovú pieseň. 10. februára 2008 vyhral dve ceny BAFTA, vrátane ceny za najlepší film roka na 61. odovzdávaní cien Britskej Akadémie.Udeľovanie cien BAFTA za Pokánie , BAFTA, 10. 2. 2008. Pridané: 26. 2. 2008.

 Obsadenie 
 James McAvoy ako Robert "Robbie" Turner, syn správcu domu rodiny Tallisových so zdvorilosťou cambridgského vzdelania zamestnávateľa jeho matky. Tým, že odmietol v minulosti pracovať s režisérom Wrightom, McAvoy bol režisérova prvá voľba, ktorý bol vhodný do Wrightovho priania obsadiť herca, ktorý "má hereckú schopnosť vziať si publikum so sebou na jeho osobnú a fyzickú cestu". Herec poznamenal, že Robbie bola jedna z najťažších rolí, ktoré kedy hral, "pretože je veľmi priamočiary". 
 Keira Knightleyová ako Cecilia Tallisová, staršia z dvoch sestier Tallisových.Za scénami filmu Pokánie WildaboutMovies.com. Pridané: 31. 1 2008. Pôvodne mala hrať 18-ročnú Briony Tallisovú, neskôr bola obsadená do jednej z hlavných rolí v Pokání. Knightleyová v minulosti tiež pracovala s Wrightom na filmovej adaptácii románu Jane Austenovej Pýcha a predsudok. V príprave na rolu si Knightleyová pozrela filmy z 30. a 40. rokov ako napríklad Najsilnejšie puto a More, náš osud, aby našla "naturalizmus" v prejavoch v týchto filmoch, ktorý chcel Wright v Pokání.
 Saoirse Ronanová ako Briony Tallisová (13-ročná)
 Romola Garaiová ako Briony Tallisová (18-ročná)
 Vanessa Redgraveová ako Briony Tallisová (77-ročná)
 Harriet Walterová ako Emily Tallisová
 Patrick Kennedy ako Leon Tallis
 Brenda Blethynová ako Grace Turnerová
 Juno Templová ako Lola Quincey
 Charlie a Felix von Simsonoví ako Jackson a Pierrot Quinceyoví
 Benedict Cumberbatch ako Paul Marshall
 Danny Mays ako Tommy Nettle
 Nonso Anozie ako Frank Mace
 Anthony Minghella ako redaktor

 Dej 
Film sa skladá zo štyroch častí zodpovedajúcim štyrom častiam románu. Niektoré scény sa opakujú niekoľkokrát, ale sú zobrazené pod inou perspektívou.

Trinásťročná Briony Tallisová (Saoirse Ronanová), ctižiadostivá spisovateľka, a jej dospelá sestra Cecilia (Keira Knightleyová) sú dve z troch detí zámožnej anglickej rodiny. Robbie Turner (James McAvoy) je syn správcu domu, blízky rodine. Po tom, čo vyhral štipendium na strednú školu, vyštudoval, ako Cecilia, na Cambridgskej univerzite - jeho poplatky platí Ceciliin otec, a neskôr sa dal na lekársku školu, ale leto trávi záhradničením na statku Tallisovcov. 15-ročný bratranec Tallisových, Lola Quincey (Juno Templová) a jeho mladší bratia - dvojičky navštevujú rodinu počas rozvodu ich rodičov. Leon, brat dievčat, si dovedie domov priateľa, Paula Marshalla (Benedict Cumberbatch), ktorý vlastní výrobňu čokolády, ktorá získala kontrakt na výrobu proviantov. Všetci sa stretnú v dome Tallisovcov, aby oslávili Brionine narodeniny. 

 Referencie 

Kategória:Britské filmy
Kategória:Filmy z 2007
Kategória:Filmy Universal Studios
Kategória:Filmy podľa názvu
Kategória:Filmy s tematikou druhej svetovej vojny